BEGRUNDELSE

De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

RESUMÉ AF ANSØGNINGEN OG ANALYSE

Nøgledata: EGF-referencenummer EGF/2016/000 Europa-Kommissionen Teknisk bistand Administrative udgifter: budget i EUR 380 000 Administrationsudgifter i % (loft: 0,5 %) 0,23 %)

I henhold til EGF-forordningens artikel 11, stk. 1, kan højst 0,5 % af det årlige maksimumbeløb, som EGF råder over, stilles til rådighed hvert år til teknisk bistand på Kommissionens initiativ.

Teknisk bistand, der skal finansieres, og fordeling af de anslåede omkostninger

1.Støtten vil blive anvendt til udgifter som omhandlet i EGF-forordningens artikel 11, stk. 1 og 4, og artikel 12, stk. 2, 3 og 4, jf. nedenstående.

2.Overvågning og dataindsamling: Kommissionen vil indsamle data om de ansøgninger, der er modtaget, betalt og afviklet, og de foranstaltninger, der er foreslået og gennemført. Disse data vil blive stillet til rådighed på webstedet og vil blive samlet i passende form til den rapport, der udarbejdes hvert andet år, næste gang i 2017. På grundlag af arbejdet fra de seneste år er omkostningerne ved denne aktivitet på 20 000 EUR.

3.Oplysningsaktiviteter: Den hjemmeside om EGF, som Kommissionen har oprettet på sit område beskæftigelse, sociale anliggende, arbejdsmarkedsforhold og inklusion, og som den skal forvalte i henhold til EGF-forordningens artikel 12, stk. 2, ajourføres og udvides regelmæssigt, og alle nye elementer oversættes til samtlige EU-sprog. Den generelle opmærksomhed om EGF og dens synlighed øges. EGF vil blive behandlet i forskellige publikationer fra Kommissionen og i audiovisuelle aktiviteter, jf. EGF-forordningens artikel 11, stk. 4. Udgifterne hertil anslås til 20 000 EUR i 2016.

4.Etablering af en videnbase / anvendelsesgrænseflade: Kommissionen fortsætter sit arbejde med standardiseringen af procedurerne for EGF-ansøgninger og forvaltningen heraf, under anvendelse af de funktionaliteter i SFC 2014, som er det sted, hvor procedurerne indarbejdes. Det gør det muligt at forenkle de ansøgninger, der udarbejdes i henhold til EGF-forordningen, og behandle dem hurtigere, og det bliver nemmere at trække rapporter ud til forskellige formål. Forberedelse og finjustering af modulet til endelige rapporter i forbindelse med afslutningen af gennemførelsen af hver enkelt sag vil have høj prioritet i løbet af året med det formål at lette den administrative byrde for medlemsstaterne og forbedre integrationen af EGF-sagerne, jf. den gældende forordning, i SFC fra start til slut. Omkostningerne i forbindelse med disse punkter anslås til 100 000 EUR og vil være EGF's bidrag til udviklingen af SFC og den regelmæssige ajourføring heraf. Det forventes, at omfanget af støtten skal opretholdes i yderligere et år, således at alle EGF-moduler i SFC kan oprettes, hvorefter omkostningerne vil falde, idet fokus vil være på vedligeholdelse.

5.Administrativ og teknisk støtte: EGF's ekspertgruppe af kontaktpersoner, der har ét medlem fra hver medlemsstat, afholder to møder (slutningen af 2016 / første halvdel af 2017), som i alt er budgetteret til 70 000 EUR.

6.For at fremme netværkssamarbejdet mellem medlemsstaterne vil Kommissionen desuden afholde to seminarer med deltagelse af EGF-gennemførelsesorganerne og arbejdsmarkedets parter. Så vidt muligt vil disse blive berammet til at finde sted på ca. de samme datoer som ekspertgruppens møder og vil fokusere på spørgsmål i forbindelse med den praktiske gennemførelse af EGF-forordningen på græsrodsniveau. Omkostningerne i forbindelse med disse punkter anslås til 120 000 EUR.

7.Evaluering: En offentlig udbudsprocedure i forbindelse med midtvejsevalueringen vil blive lanceret i 2015 med henblik på at afslutte evalueringen senest den 30. juni 2017, jf. artikel 20, stk. 1, litra a), i EGF-forordningen. I 2016 er der afsat 50 000 EUR til udformning, oversættelse og offentliggørelse af rapporten inden præsentationen i midten af 2017. I 2017 er der ikke afsat udgifter på budgettet til evaluering.

Punkter Antal (skøn) Anslåede omkostninger for hvert punkt

(EUR ) Samlede omkostninger

(EUR ) Overvågning og indsamling af data Diverse Diverse 20 000 Oplysningsaktiviteter Diverse Diverse 20 000 Etablering af en videnbase / anvendelsesgrænseflade i SFC Diverse Diverse 100 000 Administrativ og teknisk støtte: Møder i EGF's ekspertgruppe af kontaktpersoner 2 35 000 70 000 Administrativ og teknisk støtte: Netværksseminarer om implementeringen af EGF 2 60 000 120 000 Evaluering Diverse 50 000 50 000 Samlede anslåede omkostninger 380 000

Finansiering